
ACADEMIAE RHEN0-TRA JECTINAE GUR ATORES , VIRI 
AMPLISSIMl! QUI HIS AB AGTIS ES , VIR C05SUL- 

tissime! 

ARTIUM ET DOCTRINARUM PROFESSORES , VIRI CLA— 

RISSIMl! LECTORES ERUDITISSIMI 1 
QUI AD HAWC SOLENWITATEM CONVEIlISTIS , CIVES 

DIGHITATE, AUCTORITATE, MERITIS GONSPIGUI , 

VIRI HOrrORATISSIMl! 
DIVIHORUM ORACULORUM INTERPRETES , ARTIUM ET 

DISCIPLINARUM DOCTORES, VIRI DOCTISSIMI, CON- 

SULTISSIMl! 

ACADEMIAE HUJUS ALUMIfl , COMMILITOITES OPTA- 
TISSIMI ! 

• 

Si omnes qui in augustum hunc locum primo 
escendunt, quamvis ingenio et eruditione excellen- 
tes, tamen tacita se sollicitudine commoveri sentiunt, 
quo me tandem animo esse creditis, quem non solum 
illustris haec amplissimorum virorum corona et le- 

ctissimac juventutis coetus, non solum delati mihi 
muneris magnitudo meaeque doctrinae tenuitas per- 
turbant, sed etiam praeteritorum casuum praesens 
adhuc memoria adeo percellit, ut, nisi omnes nervos 
intenderem, facile me oratio deficeret. Cur vero 
tristi recordatione solennem hunc diem auspicor? 
Cur non potius laeta grati animi significatione re- 
centem luctum diluo? Vellem equidem tacere, A. A. 
nec dolorem istum vobis renovare, nisi et meus me 
animus acrius urgeret et vestra omnium ora mani- 
festo significarent , quid sentiatis. Lugubris sensus 
omnes adhuc occupatos tenet; inhaerent inmentibus 
vestris imagines defunctorum, nuper hoc ipso in loco 
eloquenti clar. collegae voce defletae; praesertim vero 
reviviscit et mihi et vobis hac hora Heusdii imago 
tamque acre sui renovat desiderium, ut nec ego sine 
horrore quodam in hunc suggestum adscendere, nec 
vos, quamvis mihi faventes, sine justo tamendolore 
prodeuntem me cernere potueritis. Quum me vide- 
licet adspicitis, requiritis vultum illius, quem in 
oculis et pectoribus gerebatis; quum me auditis, ex- 
spectatis vocem illius, a cujus labiis pendere soliti 
eratis; quum me hic collocatum cernitis, desidera- 
lis lumen et famam illius, quo haec Academia, quo 

patria nostra tamquam singulari ornamento gloria- 
batur. Si hic merito vester estsensus, A. A. quomodo 
me affectum esse putatis, quem et amissi doctoris 
desiderium adhuc sollicitat, et ejusdem ingenii do- 
ctrinaeque excellentia suo splendore percellit? 

Equidem ut semper meae mihi mediocritatis 
optime conscius fui, ita numquam acrius eam sensi 
quam hocce die, quo corara illustri hac corona ad 
gravissimum munus auspicandum aggredior; cujus 
jampridem ipse nuntius ita me commovit, utaequa- 
lem fere e mandati mihi muneris gravitate sollici- 
tudinem atque e collati honoris amplitudine laeti- 
tiam ceperim. Quid enim? Agi sentiebam decus 
hujus Academiae hujusque cathedrae et olim claris- 
simorum virorum doctrina illustratae et nuper in- 
signi luce orbatae; agi commoda ornatissimaejuven- 
tutis in patriae praesidium succrescentis; agi avitam 
noslram doctrinae et literarura laudem, etiam apud 
exteros nobilitatam ; agi denique meam qualemcum- 
que existimationem, quovis honore mihi cariorem, 
quam si in minore negotio tueri mihi contigit, ean- 
dem ut majore in opere integram servem, merito 
pertimescara. Haec igitur, quae vel singula commo- 
vere aliquem valeant, quantopere rne cnncla pertur- 

bare debenl, me dico, quem nec natura ditiore ingenii 
vena ornavit, nec, si quid in me fuit industriae, id 
omne ad doctrinae studia conferre temporum meorum 
ratio sivit. Non dico hoc, A. A. ut blanda modestiae 
specie uescio quid ambitionis occultem; ab ista levitate 
alienum me reddiderunt Socraticae scliolae praecepta; 
sed animus cogit me talem indicare, qualis sum , ne 
quis forsitan opinione aliqua deceptus olim queratur, 
minus me praestare quam sperari a me autpostulari 
potuisset. Quodsi igitur aliquis quaerat, qua facultate 
quove praesidio fretus huc accesserim, respondebo 
verecunde et tamen audacter : fretus Illustriumhujus 
Academiae Curatorum sufFragiis et Augusti Regis de- 
creto, qui me nec sperantem nec optantem hoc honore 
decorandum censuerunt; fretus Clarissimorum docto- 
rum assensione, quorum auxilium et consilium ut 
olim discipulo mihi saepe profuit, ita porro colle- 
gae non defuturum certo scio; fretus denique meo 
literarum amore, quarum delicias semper omnibus 
vitae suavitatibus anteposui,' quarum laudem quovis 
honore potiorem duxi, quarum fructum denique ad 
omnem ingenii animique cultum semper putavi esse 
uberrimum. Harum ardorem, quod grata mente re- 
cordor, in me puero suscitavit, adolescenle aluit, et 

per omuem vitam confirmavit praeter alios ille, cui 
nuper suffectus sum; cujus si iiistitutio mihi haud 
levi commendationi fuit, ejusdem exemplum raihi 
erit stimulo, ut, si minus praestantiam illius assequi, 
vestigia tamen sequi summa ope enitar. 

Sed longo vos prooemio moror, A. A. dum me 
auspicandi muneris gravitas sollicitum tenet. Illud 
igitur a vobis precor, ut talem me accipiatis, qualem 
me vobis offero, non tam doctum quam doctrinae 
amantem; quo amore si velitis esse contenti, luben- 
tius jam aggrediar adofficium, legeet moremajorum 
mihi impositum; exsequendum. Ac nihil quidem 
tractatu jucundius hac hora mihi fuisset, quam ut 
dilecti magistri memoriam vobiscum recolerem ej us- 
que propriam antiquitatis interpretandae rationem 
explicareni, nisi veritus essem, ne aut diserte ab 
aliis dicta repetere, aut, quae a pio defuncti coguato 
plenius disserentur, occupare velle viderer. Jam vero 
reputanti, cui doctrinarum Facultati adscriptus, quas 
docendi partes nactus, in cujus denique locum suf- 
fectus sim , e re ipsa mihi nata est dicendi mate- 
ries, quamvobis probatum iri.confido. Dicere statui 
de antiquitatis et literarum doctrina cum philotophia 
conjungenda. Qua oratioue effecturum mespero, ul, 

et quid ille in tractandis literis maxime secutus sit 
et quid mihi sequendum ducam , appareat. De hoc 
igitur argumento dum populariter disserere paro, 
rogo vos, A. A. ut benignis animis me prosequamini, 
et si quid ad orationis meae ubertatem desit, id be- 
nivolentia vestra compenset. 

Jure ab antiquis parens omnium artium dicta 
est philosophia, quippe quae et cunctas cognationis 
vinculo inter se contineat et singulas quasi spiritu suo 
perfundat et augeat. Perlustrate animis, A. A. omnem 
liberalis doctrinae campum; ullamne inveniatis di- 
sciplinam, quae non philosophiae veluti stirpe ni- 
tatur ejusquesucco alatur et vigeat? Quodsi reliquae 
disciplinae, theologia, physica, historia, jurispru- 
dentia, abilla robur et incrementum accipiunt, num 
literarum et antiquitatis cognitionem, philologiam 
dico, a philosophiae commimione sejunctam pute- 
mus? Immo vero nulla est, mea opinione, arctior 
necessitudo quam quae inter ambas has disciplinas 
intercedit. Sit sane, quis neget? sit sua utrique 
materies, ratio, via: altera in indagandis rebus a 
sensu remotis, altera in literarum artiumque monu- 
mentis traclandis versetur; altera nullis fere rerum 

terminis circumscripta sit, altera antiquitatis spa- 
tiis terminata: in hac tamen diversitate quanta sit 
utriusque convenientia , attenditel Quis illustrior est 
in philosophia locus, quam qui in explicanda ho- 
minum natura, ingenii viribus, studiis sensibusque 
versatur? Ubi vero clariora reperias humanae na- 
turae vestigia quam in vetustatis monumentis, qui- 
bus sicut in amplo theatro spectanda proponuntur 
illustria hominum, populorum nationumque exem- 
pla, in quibus omnis ingeniorum et animorum vis 
ac natura expressa cernitur? Ergo ut philosophus, 
in exploranda humana natura, ab antiquitate ducet 
clarissimam humanitatis effigiem-, sic philologus vi- 
cissim, in illustrandis antiquorum operibus, mentis 
lumen mutuabitur a philosophia. Quis porro nescit, 
quam late per veterum, praesertim Graecorum , li- 
teras pateat ars illa, cujus ut nomen sic studium 

* 

ab illis inventum et felicissime excultum est? Quam 
pleni sunt poetae, pleni historici, pleni oratores 
sententiarum et praeceptorum , quae ex interiore 
humani ingenii cognitione expressa sunt! Quid? quod 
in literis censentur quoque antiquorum scripta phi- 
losophorum, ut Platonis, Aristotelis aliorumque, 
aequali fere studio ab utriusque disciplinae cultori- 

bus expetita, quae ut legentes sponte ad philoso- 
phandum invitant, sic iidem uberrimi sempererunt 
fontes, e quibus recta et integra judicandi ac disse- 
rendi ratio hauriatur. Si vero fructus attendamus, 
A. A. ex utraque doctrina percipiendos , ullamne 
inveniamus artem aut disciplinam, quae efficacior 
sit ad judiciura acuendum, ingenium ornandum, 
pectus fingendum quam literatura? Haec animum e 
vulgari vitae consuetudine transfert in praeteritorum 
seculorum memoriam, a quotidiano tumultu avocat 
ad placidam vetustatis contemplationem , eaque con- 
templatione ad pulcri Iionestique sensum et amorem 
acuit et format. Jam vero nonne similem fere fru- 
ctum dissimili ratione philosophia sui cultoribus os- 
tendit, unde illa j fieyhrrj nmStla a veteribus dicta 
atque habita est? 

Si tanta est utriusque disciplinae inter se affini- 
tas, quis non agnoscit, alteram alteri auxilio esse, 
et philologiam cum philosophia optime copulari? 
Philosophiam autem dico non eam , quae tota in 
abstrusis et obscuris argumentationibus versatur, aut 
res apertas et illustres subtili et spinosa oratione 
involvit; quam etsi non sperno, miror potius, ta- 
men Jiterarum doctrinae minus consentaneam exi- 

stimo; philosophiam dico eam , quae, manifeslis in- 
grediens vestigiis, hominum ac populorum studia 
moresque indagat, ingeniorum motus mutationesque 
anquirit, veri, pulcri honestique formas claris no- 
tionibus effingit. Talis philosophia antiquitatis cul- 
toribus commendanda est, eoque magis, quod ma- 
ximam partem e veterum praeceptis et disputatio- 
nibus duci potest. Hac magistra et duce Graeca et 
Latina exemplaria versantes et tractantes, penitus in 
antiquitatis sensum ac mentem insinuare se discant. 

Non vereor, A. A. ne id quod dixi vestrum ple- 
risque mirum videatur, vobis quidem minime, qui 
Heusdianam disciplinam aemulati quique instituti 
estis in hac Academia, ubi nec philosophia litera- 
rum lumen nec literatura philosophiae adjumen- 
tum requirit, sed altera alteram mutua caritate 
amplectitur. Veruntamen haud me fugit, multos 
fuisse qui aliter judicarent, qui philologo nudam 
antiquitatis et literarum scientiam , grammatices et 
critices facultatem tribuerent, subtiliorem vero men- 
tis indagationem aut ut inanem rem spernerent aut 
philosophis relinquendam putarent. Quid, quod pa- 
tronos huic sententiae afferant excellentes ingenio et 
doctrina criticos, qui philosophiae expertes fuere aut 

certe haberi voluerunt; afterant lites et dissidia diu in- 
ter utriusque disciplinae aemulos agitata, tanta con- 
tentione, ut paene bellum indixisse sibi viderentur. 
Sed, ne quaerara, num ipsarum artium an hominum 
potius fuerint ista dissidia , possum his opponere lo- 
cupletes sane auctores, tam veteres quam recentiores, 
e quibus sufficiat duos nostratium nominasse multo- 
rum instar habendos, Hemsterhusium etWyt- 
tenbachium, quorum hic utramque disciplinani 
pari fere amore amplexus est, ille publice aliquando 
est professus, remoto philosophiae studio praecipuum 
literaturae decus et adjumentum tolli. Quid vero? 
dicat aliquis : num igitur laudibus suis spoliandi ii 
literatores qui sine illa scientia claritatem adepti 
sunt? Immo fatendum, diu literarum et antiqui- 
tatis doctrinam a philosophia sejunctam floruisse et 
laetos tulisse fructus; fatendum, egregios exstitisse 
philologos, antiquarios, criticos, qui sine illa doctri- 
na humanitatis studia egregie promoverint debi- 
tisque semper laudibus celebrandi sint; et tamen 
tenendum , non nisi adhibita philosophiae luce per- 
veniri posse ad illud fastigium, quo nostra aetas 
contendit. Nam ut plerarumque majorum discipli- 
narum, sic philologiae quoque ea est amplitudo, 

ea partium varietas, ut et in singulis elaborare at- 
que excellere laudabile sit, et totius vis non nisi 
gradatim multiplici studio et conjuncta multorum 
industria perspici et illustrari queat. Hinc pro tem- 
porum et ingeniorum varietate variae fuerunt lite- 
rarum tractandarum rationes, quarum singulae, licet 
imperfectae, suis tamen laudibus praestarent, et prior 
quaeque sequenti praelucens conferret ad antiquitatis 
imaginem plenius clariusque perspiciendara. Agite, 
AA. sinite rae, quoniam ipsum rei argumentum ad 
hoc invitat, idpaullo explicatius exponere et litera- 
turae cursum ac progressionem strictim describere. 

A quo tempore humanitatis studia e barbariae 
tenebris emergere et ingenia e diuturno torpore ex- 
citari coeperunt, homines incredibili flagrantes di- 
scendi ardore quum omnem fere antiquitatis vim 
et amplitudinem complecti studerent, tum praeci- 
pue admirati sunt illum formae nitorem, illam 
orationis ubertatem et elegantiam, qua veterum scri- 
pta ab agresti suorum temporum sermone imraensum 
quantum distabant. Itaque eruditiores in id maxi- 
me incumbebant, ut volutandis antiquis scriptori- 
bus et poetis cum rerum humanarum prudentiam, 

tmii pracserlim sermonis facuiidiam sibi compara- 
rent, antiquac eloqucntiae succum et colorem im- 
biberent, ad veterum similitudinem vocem suam 
formarent. Hoc studium ut laudabile , sic rei na- 
turae plane erat conveniens. Quid enim? An mi- 
randum est, sicut in primordiis humaui generis 
omnium artium prima effloruerat lingua et oratio, 
ita, renascentibus humanitatis studiis, imprimis lin- 
guae facultatem ornatam fuisse et excultam? Quid 
autem pulcrius et liberali homine dignius orationc 
facunda et limata? Hi igitur antiquos, Latinos prae- 
sertim, tractabant potissimum ut cogitandi dicen- 
dique magistros, observabant eorum praecepta, atten- 
debant diligenter eorum formam et speciem, edi- 
scebant sedulo grammaticen , rhetoricen , poeticcn , 
co consilio, ut ipsi illorum similes redderentur. Eo 
quisque doctior et cultior habebatur, quo plenius 
vel ligata vel soluta oratione ipsos veteres referret. 

Interim recentiores literae paullatim excoli coe- 
ptae, quarum aucto honore, veteris Latii lingua e 
publica luce in palaestrae umbram se recipiens non 
illa quidem elanguit, sed tamen sermonis curacessit 
quodammodo rerum scientiae. Nam quum intelli- 
gerent, quam varia et multiplici ad interpretanda 

veterum scripta opus esset ductrinae copia, itemque 

agnoscerent, quam largi ex antiquitate manarent 

fontes ad graviores quasque disciplinas irrigandas, 

philologi omnem navarunt operam, ut ex abditis 

vetustatis thesauris copias proferrent, quae vel ad 

interpretanda veterum monumenta vel ad omnem 

liberalem doctrinam promovendam valerent. Et 

quis ignorat, AA. quantum haec industria contu- 

lerit ad omnes antiquitatis partes, omnem tempo- 

rum memoriam, omnia literarum genera illustranda? 

Quis nescit, quantum lucis hoc studium gravissimis 

disciplinis, theologiae, jurisprudentiae, medicinae 

afiuderit? Sic igitur philologia facta est nokvfid&ua, 

non solum antiquitatis interpres, sed omnium di- 

sciplinarum adjutrix; exstiterunt tioXvioto(hq illi, 

quorum ponderosa volumina immensam eorum do- 

ctrinae vim per omnia secula testabuntur. Sed ta- 

men in magna illa copia desiderabatur interdum 

justus ordo partiumque descriptio, desiderabatur 

judicii et rationis lumen , desiderabatur quasi spi- 

ritus raolem animans. Quid multa? requirebatur 

ars aliqua aut facultas, quae materiem istam dige- 

reret, poliret, fingeret, exornaret. 

Jam in lucem prodiit Critice, quae ingenii et ju- 

2 

dicii facultate valens omnique eruditionis copia in- 
structa, deinceps principatum in philologia obti- 
nuit; a qua literatorum coryphaei criticos potissi- 
mum se nominari voluerunt. Ab his fines litera- 
rum melius descripti, earum tractandi via et ratio 
clarius demonstrata, novus denique apertus est stu- 
diorum campus. Antiquitatis doctrinam voluerunt 
esse non rhetorices palaestram, non multiplicis 
scientiac officinam, sed antistitem humanitatis. Clas- 
sicos scriptores non aliam potissimum ob caussam 
tractaudos duxere, nisi ab suam ingenii artisque 
praestantiam, et optimum quemque maxime; Grae- 
cos vulgo neglectos aut paruni cultos in dignitatem 
suam restituerunt; praeter poetas, historicos, rhe- 
tores , etiam philosophos , qui diu e scholis exsula* 
verant, in jus suum revocarunt et merito honore 
coluerunt. Hinc illa Platonis ingenio lux affulsit, 
quae deinceps magis magisque claruit. Ad veteres 
autem plane intelligendos verumque ex iis perci- 
piendum eruditionis fructum adhibuerunt illam, 
quam dixi , criticam facultatem , tanquam veri pul- 
chrique arbitram. Hac adjuti id praesertim specta- 
runt, ut antiquitatis monumenta purgarent et ex- 
polirent; quidquid vitii temporum labe contraxis- 

sent, eluerent; quidquid fraudis in scriptorum nu- 
raina aut testiraoniorum fidem irrepsisset, arguerent 
et confutarent; denique ut antiquitatis exempla 
pristino nitori reddita clara aliquando in luce col- 
locarentur. Egregia sane ars, AA. meritoque a cul- 
toribus suis artium liberalium regina praedicata. 
Quis non agnoscit, quantum haec vel ad acuenda 
ingenia vel ad poliendas literas, ad explorandam 
vetustatis fidem , ad aperiendos reconditos doctrinae 
recessus , denique ad omnem liberalium doctrinarum 
rationem regendam valuerit? Quis item non animad- 
vertit, quam accommodata eadem illa ars fuerit 
ei aetati, quae veiut ad judicandi maturitatem per- 
ducta, omnis doctrinae rerumque omnium principia 
et rationes inquirere et explorare instituit, ipsamque 
tandem peperit philosophiam illam, quae criticae 
nomine celebrata et per omnes scholas pervagata est. 

Percurrimus breviter AA. literaturae spatia, gra- 

dusque indicavimus, quibus paullatim progressa est 

ad eum fere finem, ad quem patres nostri perdu- 

xerunt. Quodsi fortasse illud graduum discrimen 

minus manifestum aut probabile alicui videatur, 

quia ex. gr. critica ars, quam postremo loco rae- 

2* 



Digitized by Google 



20 

moravi, jam a primis temporibus exstiterit, aut 
quia Latini sermonis studium per omnes aetates pa- 
riter cultum sit, fateor equidem varias illas rationes 
numquam ita fuisse a se invicem separatas , ut tem- 
porum intervallis essent disclusae; sed tamen hoc 
mihi concessum iri puto, earum unamquamque 
suo tempore maxime valuisse et quasi principatum 
mter reliquas esse adeptam. Utut est, agnoscatis 
certe, uti ceteras artes et disciplinas, ita hanc quo- 
que paullatim processisse et una cum aetatibus cre- 
visse. Quid igitur? In superiorum progressibu* 
acquiescendum putemus? vel potius: credamus doctri- 
nae studia ab illis ad eum perfectionis gradum ad- 
ducta esse, ut in illorum vestigio nobis consistendum 
sit, nec ultra progrediendum ? Neminem vestrum 
esse scio, AA. qui ita existimet y sed potius eniten- 
dum censeat, ut patrum progressus nostra industria 
extendamus, nobisque gloriari quodammodo liceat 
Homericum illud: 

jjpHQ toi iut^qojv fd/ dfttfvoveg tvxoftfd'' tlvat. 
Etenim fateamur, multa illos et praeclara praesti- 
tisse, admiremur et aemulemur eorum ingenium, 
studium, eruditionem; attamen reputantes, quid ipsa 
doctrinae ratio postulet, aut quid aequalium nostro- 

rum eruditissimi sequantur, existimabimus profe- 
cto, superioribus aliquid defuisse quod nostra aetas 
requirit. Pulcra enim sint illa meritoque laudanda, 
Latini et Graeci sermonis facultas, multiplex rerum 
scientia, judicii acumen: pertinent haec omnia ad 
antiquitatis doctrinam et literarum eruditionem, 
neque tamen continent omnino id quod philologia 
maxime spectat Quale illud est? Quid aliud cense- 
tis, AA. nisi quod ipsa humanitatis vox, quae his 
studiis eximie semper indita est, velut tacite signi- 
ficat? Videlicet, ut tractandis veterum scriptis etmo- 
numentis cognoscamus hominem , hoc est, ingenium 
humanum , tam literarum et artium quam rerum 
gestarum et institutorum documentis adumbratum; 
Gognoscamus ingenium an-tiquitatis, id est, ejus par- 
tis humani generis, quae eruditione et humanitate 
omnibus sequentibus seculis praeluxit; hujus volun- 
tatem ac mentem per varia monumenta sparsam ef- 
fingamus et clara imagine nobis repraesentemus. Hoc 
est, opinor, illud, quod antiquitatis et literarum 
doctrina potissimum spectat. Ad quod assequendum 
conducunt sane eae viae quas superiores inierunt, 
nobisque item tcnendae sunt. Colenda veterum lin- 
guarum scientia et facultas, non solum quod ad an- 

tiquoriun scripta intelligenda necessaria est aut ad 

orationis elegantiam decora, sed etiam quod propius 

nos cum veteribus conjungit et cum ipsis quasi lo- 

quentes facit; quaerenda multiplex rerum et litera- 

rum cognitio, quae ex omni vetustatis memoria co- 

pias suppeditet ad doctrinarum, artium, instituto- 

rum originesetincrementadeclaranda; exercenda cri- 

tice, quae cum ingenii sagacitatem acuit, tum vetera 

exemplaria expolit et sicut ars agricolarum doctri- 

nae segetem spinis et lolio purgat, quo laetius ea 

florescat. Cum his vero eonjungatur ea quam dixi, 

philosophia , quae a prioribus non quidem neglecta, 

attamen nostra aetate arctius cum philologia conjungi 

coepta est. Hujusofficium in eo praesertim positum, 

ut diversas rerum partes in unam speciem con- 

formet, singulorum rationes caussasque et vim per 

totum pertinentem indaget, humanum ingenium et 

mentem antiquitatis anquirat, ejus opportunitates , 

motus , «processus attendat tanquam principia, e qui- 

bus maximarum rerum explicatio ducatur. Arapli- 

• 

tudo rei et gravitas postulare videtur, AA. ut, vo- 
bis approbantibii9 , paullo accuralius haec disseram. 

Philologia varias compleci.it ur partes, velut cogni- 

tionem liiiguauim, antiquitatum , literarum et ar- 
tium, historiam populorum et rerum gestarum; quas 
partes, etsi argumento distinctas, arcte tamen inter se 
cohaerere, nemo non animadvertat. Etenim linguas, 
mores, religiones, artes, gesta institutaque , etsi res 
inter se dissimiles , similem tamen referre indoleni 
et colorem, earum aliam ab alia illustrari, cunctas 
inter se conspirare et interiore vinculo contineri , 
quis non videt? Quodnam est illud vinculum? 
Mens et ingenium, AA. qui fons est, unde cimcta 
illa oriuntur, et parens communis, cujus elfigies 
cunctis clarius vel obscurius est impressa. Ab inge- 
niorum varietate efficitur varia linguarum, morum 
studiorumque forma et indoles, eademque cum in- 
geniorum motibus et conversionibus mutantur ac 
variantur. Num igitur in tanta illa diversitate mu- 
tuam cognationem cernere, imm interiorem vim 
harmoniae instar per diversas partes diffusam per- 
cipere, totam antiquitatis materiem animo com- 
plecti ejusque velut imaginem eftingere aliquis queat, 
nisi principium, a quo illa manarunt, ingenium 
dico et mentem cujusque populi, anquirat, liujus- 
que vestigia moribus, studiis, monumentis expressa 
perseqnatur? Ad hoc autem assequenduni nonne 

huniaiiae naturae cognitio et philosophia adhibenda 
est? Quod si de tota disciplina valet, idem de sin- 
gulis partibus licet affirmare, quarum nulla illius 
luce prorsus potest carere. Latus foret disserendi 
campus, AA. si de earum unaquaque id singulatim 
vellem ostendere, meritoque mihi esset verendum, ne 
citius me aures vestrae quam materiae copia deficeret. 
Satis me et rei argumento et vestro studio facturum 
puto , si nonnulla capita carptim perstringara. 

Praecipuum in literatura locum obtinet gram- 
matice; et merito: haec enim non solum est unicum 
veterum scriptorum intelligendi instrumentum, sed 
eadem est tanquam janua, qua ad interiorem anti- 
quitatis sensum mentemque aditus panditur. Vere 
enim ab antiquis sermo dictus est imago mentis, 
cujus omnis vis et facultas multiplici vocabulorum, 
formarum, dictionisque varietate exprimitur. Quae- 
cumque homines et quo quidque modo sentiunt et 
cogitant, ea verborum signis notata sunt, etut quis- 

■ 

que populus acutiore sensu et cogitatione valet, ila 
ipsius lingua varietate, copia, elegantia, perspicuitale 
excellit. Hinc quanta gentium et populorum, tanta 
quoque cst linguarum et dialectorum dissimilitudo, 

quarum singulae populi cujusque indolem et cultum 
sive clarius sive obscurius ostendunt. Praecipue vero 
hoc valet de linguis antiquis et classicis, quae quo 
magis ab exterarum gentium consuetudine immunes 
se servarunt, quo integrius suam propriamque figu- 
ram et habitum retinuerunt et excoluerunt, eo lu- 
culentius naturae ingeniique effigiem repraesentant. 
Et quis ignorat, in innumera linguarum multitu-^ 
dine, quae vel adhuc vigent vel e vetustatis ruderi- 
bus prolatae sunt, linguam Graecam naturali uber- 
tate, varietate, cultu, e communi peritorum judicio, 
unam omnibus longe praestare? Numquis ergo du- 
bitet, quin grammatices studium non modo ad scri- 
ptores Graecos et Latinos intelligendos , sed etiam ad 
ingenii humani cognitionem fructuosissimum sit 
habendum? Ad hunc autem fructum percipiendum, 
ad veterum linguarum vim penitus intelligendam 
earumque dotes recte aestimandas, haud profecto 
sufficere putemus, si quis verborum formas et lo- 
quendi modos edidicerit, vocabulorum origines et 
significationes memoria teneat; requiritur item, ut 
linguae principia noscat, variarum partium, for- 
marum regularumque rationes exploret, mutuum 
earum concentum proportionemque et ordinem per 

ista oinnia pertinentem attendat, proprium ser- 
monis characterem e variis colJectum indiciis effin- 
gat. Horum autem explicatio nonne ab humano 
ingenio, rationis legibus, animi notionibus, studiis, 
sensibus petenda est? Hinc multiplex illa verborum 
formae, significationis et structurae varietas, hinc 
admirabilis illa partium in summa varietate concen- 
tus, hinc propria cujusque linguae figura et species, 
hinc progressus ejus mutationesque explicanda sunt. 
Ad haec igitur percipienda quis non fateatur requiri 
non solura distinguendi subtilitatem et judicandi di- 
ligentiam, sed etiara philosophiam, quae e verborum 
signis animi notiones eruat atque e dispersis vestigiis 
totius rei imaginem conformet? 

Venio ad alteram literaturae partem, quae dignitate 
facile priraa est censenda, scriptorum interpretatio- 
nem, quo tanquam fundamento omnis paene anti- 
quitatis et literarum scientia nititur. Interpretatio- 
nis officiura in eo cernitur, ut scriptoris cujusque 
verba et sententias ex ipsius voluntate explicet ejus- 
que ingenium et eruditionem clara luce collustret: 
quod munus quam late pateat et quantum studii po- 
stulet, nemo non aniraadvertat. Pertinet illud vide- 
licet ad varios aetate et genere scriptores, poetas, lii— 

storicos, philosophos, oratores, quorum plerique non 
solum in diversis generibus, sed in eodera quoque ge- 
nere multum inter se differunt. Quanta est dissiraili- 
tudo inter Aeschylum et Sophoclem , Herodotum et 
Thucydidem, Isocratem et Demosthenem, Aristotelem 
et Platonera; quae scriptorum paria etsi studiorum ge- 
nere et aetate fere conveniunt, tamen quanto ingenio- 
rum, tanto orationis et formae discrimine a se invicem 
distant. Nimirura verura est illud a veteribus dictum, 
itemque recentioribus tritum: olog 6 xqonoq, TOiovrog 
kcu o Xdyog, qualis indoles, talis oratio/ Quodsiuniverse 
valet, eximie sane convenit in classicos illos veteres, 
qui multo magis quam recentiorum plerique remoti 
sunt ab inani verborum tumore, affectato acumine 
aut gravitate, quique non quaesita quadam specie et 
fucato nitore, sed simplici raunditia et naturali de- 
core res et cogitata sua exornant..Quamobrem omni- 
bus illa seculis exempla erunt, digna quae diuma 
nocturn^que manu versentur, quaeque , quid verum 
rectum et pulcrum sit , clarissimis documentis com- 
monstrant. Ad veteres igitur illos plane intelligen- 
dos eorumque ingenium et artem perspiciendara opus 
est, non solum singula verba et sententias e com- 
muni linguae usu interpretere, sed proprium scri- 

ptoris cujusque colorem propriasque dotes declares, 
mentem ipsius atque indolem verbis significatam 
aperias. Neque oratio solum attendenda, sed argu- 
mentum cujusque operis et ordo explicandus, forma 
ej us et species demonstranda, scriptoris ars et facul- 
tas tam in toto quam singulis in parlibus conspicua, 
explananda. Ad haec igitur assequenda, nonne pa- 
lam est, praeter linguarum et antiquitatis scientiam 
etiam mentis contemplationem requiri? Num, quid 
verum et pulcrum sit, ratione judicare aliquis que- 
at , nisi istorum notiones mente informatas habeat , 
ad quas judicium dirigat? Num ex. gr. Sophocleae 
tragoediae vel Platonici dialogi artificium et praestan- 
tiam recte aestimare quis possit , nisi totius formam 
animo comprehenderit et speciem aliquam elfinxe- 
rit, ad quam illa referat? Num oratoris vim et 
indolem perspicere, sentiendi dicendique figuram 
exprimere , nisi in animi naturam , mores , studia 
introspexerit? Num denique philosophi sententi- 
as, rationes, placita penitus intelligere, horum prin- 
cipia progressionesque persequi, summam animo 
complecti valeat, nisi cogitationem suam recondi- 
tarum rerum meditatione assuefecerit ? Fatendum 
igitur, recte Quinctilianum existimasse, quum a 

granimatico etiam philosophiae cognitionem po- 
stularet. 

Dixi de cognitione linguarum et scriptornm in- 
terpretatione. Quodsi consideremus , AA. religiones, 
artes, instituta, res gestas, quid? num horum ex- 
plicatio philosophiae lumine possit carere? Ne de 
reliquis memorem, historia, si ab illa sejungatur, 
videte ne decore suo spolietur et ad nudam facto- 
rum narrationem annaliumque exilitatem redigatur. 
Si erit historia, ut omnium consensu praedicatur, 
lux vetustatis, quae rerum publicarum regnorumque 
origines, incrementa, fata declaret et ingeniorum 
progressiones conversionesque proponat; si erit ma- 
gistra vitae, quae actorum consilia eventorumque 
caussas explicet, clarorum hominum mores, vir- 
tutes, vitia adumbret; si erit divinae interpres pro- 
videntiae, quae in seculorum consummatione summi 
Moderatoris ductum et admirabilem ordinem com- 
monstret: hanc muneris amplitudinem si historia 
sustinebit , quis non agnoscat , eam a philosophia , 
quae est rerum divinarum humanarumque scientia, 
sejungi non posse? Quod si de historia liquet, de 
reliquis doctrtnae partibus, mythologia, antiquita- 
tibus, literarum artiumque notitia , obscurum esse 

nequit, quippe quae omnes cum rerum publicarum, 
populorum, ingeniorumque ratione et indole arcte 
cohaereant. An putemus, priscorum de re divina 
et naturali notiones, civitatum mores et leges, ar- 
tium doctrinarumque initia et processus cognosci et 
intelligi posse, nisi quis hominum naturam, inge- 
nium moresque inspexerit, unde illa sunt profecta? 
Quocirca omnis illarum rerum scientia, si a sapien- 
tia sejungatur, sit sane utile ac necessarium inter- 
pretandi instrumentum , sit jucundum otii oblecta- 
mentum, at severioris studii opus haberi doctrinae- 
que nomen tueri hand facile poterit. 



• 

Sed quid plura disseram? Ante oculos vobis propo- 
nite exemplum Heusdii, qui hanc disciplinae viam, 
quam laudo, luculenter nobis monstravit suaque au- 
ctoritate in hac Academia commendavit. Ille et in 
interpretandis veterum scriptis et in enarrandis an- 
tiquitatis institutis , artibus, doctrinis, et in tradenda 
gentium historia maxime semper attendere solebat 
naturam humanam, sive scriptoris cujusque inge- 
nium, sensum, facultatem nobis aperiret, seu artium 
et institutorum principia rationesque indagaret, seu 
populornm indolem, mores, studia, ipsorum lingui.s, 

monumentis factisque consignata, explicaret. Me- 
ministis, multi certe vestrum meminerunt, quam 
eleganter, quam lucide nobis adolescentibus vel sim- 
plicem Homeri maj estatem, vel admirabilem Sophoclis 
artem , vel divinam Platonis mentem, vel masculum 
Demosthenis spiritum e sententiis ipsorum et oratione 
declarare soleret. Quam incalescebat ejus animus, 
quantus erat vigor in oculis, voce, vultu, quum in 
Graecorum vita rebusque juvenilis ingenii vim os- 
tenderet, hujusque effigiem in eorum factis, institu- 
tis, studiis moribusque conspiciendam proponeret! 
Quantum in verbis ejus lumen, quanta ubertas, quum, 
in exponendis populorum fatis et temporum conver- 
sionibus, humani generis progressionem ordinemque 
divinitus constitutum adumbraretl Nonne incendi nos 
et ad optima studia rapi sentiebamus, quum ab illius 
ore pendentes exciperemus vocem illam, quae tan- 
quamsalubri fonte ingenia animosqueirrigabatl Vos, 
qui Heusdium doctorem nostis et dilexistis, vos 
profecto ex illius exemplo et ratione optime intel- 
lectum habetis , quam mirifice philologia cum phi- 
losophia consentiat, quantopere altera alterius ope 
vigeat, quantum denique conjuncta utriusque disci- 
plina valeat cum ad antiquitatis et literarum scien- 

tiam promovendam, tum vero etiam ad animos 
ingenuis artibus fingendos et excolendos. 

Nam multiplex est sane, A. A. et varius doctrinae 
fructus, sed nescio an nullus uberior sit et jucundior 
quam qui ex humani ingenii vitaeque contempla- 
tione percipiatur. Quae enim res hominem aut 
propius tangit aut acrius movet aut salubrius docet 
quam hominem nosse, quam intueri varii ge- 
neris exempla , e quibus quid rectum et pulcrum , 
quid pravum et turpe, quid sequendum vitanduni- 
ve sit, discas; quam inspicere monumenta, e quibus 
omnis humanitatis et eruditionis specimen, omnis 
decori et pulcri effigies capi possit? Atque haec hu- 
manae naturae vis nescio an nusquam clarius aut 
illustrius cernatur quam in ipsa antiquitate, quae, 
tanquam propius a naturae stirpe abesset, natura* 
lem vigorem et integritatem castius servasse et lucu- 
lentius expressisse videtur. Nam sive quis artium et 
doctrinarum, seu civitatum et publicarum rerum 
ortum, incrementa, vicissitudines, earum genera et 
formas, principia et caussas inquirat, haecomnia, 
nisi me studium fallit , illustrioribus documentis an- 
tiquitas ostendit quam recentius aevum, quo naturae 

vestigia artis machiuationibus ita suut involuta, ut 

aegre possint discerni. Et quis neget, classica veterum 

scripta jure habita semper esse et habendaverae pul- 

critudinis et germanae eruditionis exemplaria, quo- 

rum lumen nulla umquam dies obscuratura sit? 

Agnosco equidem , seriores aetates multa et praeclara 

in quovis genere protulisse ingenia, agnosco suis illa 

propriisque dotibus acvirtutibus splendere; attamen, 

circumspicite , A. A. ubi sunt poetae, qui ubertate, 

elegantia, majestate, decore, Homero, Pindaro, So- 

phocli praeluceant? ubi oratores, qui copia et gravi- 

tate Demosthenem aut Ciceronem vincant? ubi pbi- 

sophi,qui ingenii et doctrinae amplitudine Platonem 

aut Aristotelem superent? Artificum imagines et sta- 

tuas e vetustatis ruderibus in lucem prolatas periti 

judices uno consensu admirantur ut palmaria artis 

opera, quae imitari omnes studeant, assequi posse 

desperent: niun minore pretio habenda sunt illa li- 

terarum monumenta, quae antiquorum vatum et 

sapientum ingeniis condita, haud sine divino consilio 

posterorum seculorum curae commendata sunt? 

Haec igitur monumenta si interius intelligere, 

si antiquitatis sensum ac mentem percipere eaque 

cognitione animos nostros pascere velimus, sequenda 

3 

est ea ratio, quam et eruditissimorum hominum, in 
quibus Heusdii nostri, exemplum nobismonstratet 
ipsa lex publica quodammodo praescribit, quae unam 
eandemque voluit esse literarum humaniorum et 
philosophiae theoreticae Facultatem. Hanc viam se- 
quentes speremus ad eum nos finem perventuros , ad 
quem tendendum est. In quo tamen diligenter caven- 
dum, ne in scopulum aliquem incidaraus, in quo 
juvenes praesertim facile offendant. Cavendum dico, 
ne tanquam vento quodam, sic philosophandi impetu 
incitati, dum ad summum pervenire studemus, ele- 
menta transiliamus , aut rerum caussas sectemur 
prius quam res ipsas cognoveriraus. Qui ita ageret, 
A. A. videte, ne similis foret agricolae, qui quo ma- 
turius fructus caperet, fertile semen tenui solo vel 
Adonidis hortulo mandaret, quo paucorum dierum 
spatio laete eftloresceret , mox vero marcesceret nec 
ullam efferret frugem. Ejusmodi ratio sit pulcra 
fortasse et splendida, at salutaris et fructuosa non 
est habenda. Quisquis solidam literarum scientiam 
quaerit, ei diligenter principia perdiscenda sunt: 
comparanda accurata rerum factorumque cognitio, 
exercenda sedulo grammatice et critice, quae ver- 
borum potestatem, ordinem constructionemque lu- 

cide explanent, quid veruni secusve dictum aut pro« 
ditum sit, accurate discernant. Haec sunt doctrinae 
fundamenta, quae nisi sint firmiter constituta, aedi- 
ficium quo altius educatur, eo citius corruat. In his 
philologo elaborandum eadem diligentia, qua in sua 
arte physici utuntur. Ut enim hi, in naturae fabrica 
mundique legibus cognoscendis , accurate singulas 
etiam minimas naturae partes scrutantur earumque 
vim, figuram, compositionem anquirunt; sic iis, 
quibus propositum est classicae antiquitatis formam 
et indolem contueri, in id summopere iucumben- 
dum, ut principia rerum et elementa pernoscaut, 
bene memores , minimis rebus semina contineri et 
fundamenta rerum maximarum. 

Haec sunt, A. A. quae de literarum tractandarum 

ratione dicenda habui. Videtis ex his, quid probem, 

quo tendam; agrioscitis Heusdianae scholae discipu- 

lum. Ne tamen exspectetis, quaeso, cum Heusdii 

discipulo ipsius ingenium et doctrinam vobis jam 

reddita esse. Hle potuit, pro ea qua fuit eruditione 

et solertia, omnes tam antiqui quam recentioris aevi 

partes mente complecti et interiorem humanitatis 

vim cum ipse perspicere, tum aliis explicare; rae 

mea mediocritas tam ardua tentare vetat, ne velut 
Icariis pennis altius evolans in fluctus demergar, 
aemulantibus damno, obtrectantibus derisui futurus. 
Beatum equidem me putabo, si mihi liceat tanquam 
in plano stanti digitum intendere ad arces quae pe- 
tendae sint ; si contingat, principiis liberalium artium 
juvenes erudire eosque imbuere illo pulcri, boni, veri 
amore, quo incitati ultro ad summa contendant. 
Hoc si pro viribus praestare enitar, et vestrae ex- 
spectationi et meo officio me satisfacturum confido. 

Jam vos alloquar, Academiae Trajectinae Curatores, 
amplissirai illustrissimique viri, quorum suflragiis 
designatus et Augusto Regi commendatus sum ad 
hanc cathedram obtinendam. Quas ego et Principi 
et Vobis justas agam gratias pro tali munere, quo 
nihil aut honorificentius aut jucundius optare mihi 
unquam potuisseml Quid enim honorificentius raihi 
ducara quara eas artes publice tradere, quas etiam 
privatim colere honestum et decorum merito habe- 
tur? Quid autem optatius esse possit, quam postva- 
rias vicissitudines reddi penatibus patriaeque in qua 
natus et educatus sum ; reddi parenti paene octogena- 
rio, virodoct, cujus senectutem mea juventutelevari 

par est; reddi veteribus amicis, quibus aut praecepto- 
ribus quondam aut collegis in hoc Gymnasio usus 
sum; reddi sodalibus, quibuscum adolescens joca et 
seria habui communia; reddi denique huic Acade- 
miae, cujus porticus, musea, bibliotheca ubique mihi 
adolescentiae meae oblectamenta, ubique doctorum, 
quorum plures, eheu, fatura absumsit, vestigia re- 
praesentant ! Tali ergo vestro in me beneficio ita me 
obstrictum sentio, ut nil sanctius sim habiturus quam 
ut Vos, nobilissimi viri, debita observantia colam, 
Regi Patriaeque totis viribus serviam, Academiae huic 
sicut almae matri debitam institutionis mercedem, 
quantum possim, rependam. 

Vos autem, artium et doctrinarum Professores, 
viri clarissimi, quos jam collegas appellare mihi li- 
cet , in amicitiam me vestram, oro, recipiatis. Quid 
dico, recipiatis? immo recepistis me ea benivolentia, 
qua majorem non potueram optare, eandemque ut 
porro promerear, omni studio enitar. Equidem ut 
hanc provinciam alacris ac lubens susciperem, non 
leve mihi momentum fuisse fateor, quod scirem me 
in numerum adscitum iri talium virorum, qui no- 
vitatem meam et doctrinae tenuitatem auctoritate 
«ua et sapientia tegerent ac sustentarent. Quod eo 

facilius confidere ausus sum, quum in amplissimo 
vestro collegio multos agnoscerem veteri aliqua ne- 
cessitudine mecum conjunctos: alios , quos natu ma- 
jores jam puer novi ac veneratus sum ; alios, quosin 
ipso studiorum curriculo aequales aut suppares habui; 
alios denique , quibus magistris et doctoribus in bac 
Academia uti mihi contigit. E quibus Tu praesertim 
mihi compellandus es, Goudoevere, qui me adole- 
scentem paterna fere benivolentia excepisti, consilio 
adjuvtsti, praeceptis formasti ad accuratam illam lite- 
rarum tractationem , qua una verae eruditionis laus 
comparari possit. Tu item, schroedere, e cujussalu- 
berrimis disputationibus amorem hausi ejus philoso- 
phiae , quae non minus excultrix ingeniorum quam 
vitiorum expultrix merito praedicetur. Pergiteetvos 
et reliqui omnes mihi favere vestraque doctrina prae- 
lucere, persuasum vobis habentes, me, si eruditione 
pluiimis cedam , fide et integritate cessurum nemini. 

Vos denique, Academiae hujus alumni, ornatis- 
simi commilitones, vos quum intueor, suavissima 
meum animum subit recordatio temporis quondam 
in hac Musarum palaestra in literarum studiis et 
amicitiae suavitatibus peracti, et grata simul spes 
mihi affulget, fore ut vestra consuetudine illa adole- 

scentiae meae felicitas mihi jam renovetur. Non est 
quod vos moneam , quam vim antiquitatis cognitio 
et classicorum scriptorum lectio habeat quantumque 
valeat ad ingenia ornanda, mores excolendos, om- 
nem liberalium doctrinarum scientiam promoven- 
dam. Non est quod vos horter, ut gnaviter incum- 
batisin ea studia, e quibus Erasmi, Grotii, Boer- 
havii, Hemsterhusii et excellentissimi quiqiu» 
viri duxerunt et aluerunt illam ingenii et eruditio- 
nis facultatem, qua immortalem laudem apud ae- 
quales et posteros sunt adepti. Tantum vobis signi- 
ficatum volo, nihil mihi magis cordi futurum quam 
ut ad eruditissimorum collegarum, illius praesertim 
qui ipsas has literas profitetur, exemplum omni ope 
studiis vestris et commodis inserviam; nihil gratius 
quam ut vestra assiduitas et humanitas, reliquis 
spectatae doctoribus, meum quoque laborem levent 
et industriam stimulent: sic honesta aemulatione 
inter nos concertemus ad promovendas humanitatis 
artes, tuendam patriae salutem, augendumque decus 
Academiae Rheno-Trajectinae. 

